joelniklaus/EU_Wikipedias huggingface dataset:
Kunnanhallituksen puheenjohtaja

Kunnanhallituksen puheenjohtaja, itseänsä kaupungiksi kutsuvissa kunnissa kaupunginhallituksen puheenjohtaja, on kunnanvaltuuston hallituksen puheenjohtaja. (Tehtävä on siis eri asia kuin kunnanvaltuuston puheenjohtaja.) Se on kuntalakiin perustuva tehtävä, johon valitaan pääsääntöisesti kahdeksi vuodeksi kerrallaan. Hän on luottamushenkilö, mutta voi toimia joko pelkästään luottamustoimena tai osapäiväisenä tai kokopäiväisenä. Kuntien organisaatiot sekä toimintakulttuurit ja käytännöt vaihtelevat suurestikin, joten puheenjohtajan tehtävistä  määräävät pääsääntöisesti kunnat omissa hallintosäännöissään, mutta kuntalaissa on selkeä pykälä (40§) kunnanhallituksen puheenjohtajan tehtävistä. 

Kunnanhallituksen puheenjohtaja johtaa poliittista yhteistyötä ja puhetta kunnanhallituksen kokouksissa ja päivittäistä poliittista toimintaa kunnassa sekä tehtäviä, joita kunnanhallituksen toteuttaminen edellyttää. Mikäli kokouksessa annetut äänet menevät tasan, ratkaisee puheenjohtajan ääni. Lisäksi puheenjohtajalla on yksin otto-oikeus kunnan asioihin. Hän voi myös olla ottamatta asioita kokouksessa käsittelyyn.

Hallituksen puheenjohtajalla on erityinen rooli ja merkitys kunnanjohtajan (kaupunginjohtajan) yhteistyökumppanina. Parhaimmillaan kunnanhallituksen puheenjohtaja ja kunnanjohtaja toimivat kumppanuudessa, jolloin he luovat edellytyksiä toistensa työlle. Tärkeintä on, että he arvostavat toisten osaamista, tukevat toisiaan, luottavat toisiinsa ja välittävät toisilleen avoimesti tietoa.

Uuden sääntelyn tarkoituksena on kunnanhallituksen puheenjohtajan roolin selkeyttäminen ja toiminta-edellytysten parantaminen. Sääntely korostaa osaltaan poliittista johtamista sellaisessa kunnassa, jossa toimii kunnanjohtaja.

Erityisenä haasteena kunnan johtamisessa on työnjako ja vastuu kunnanjohtajan ja kunnanhallituksen puheenjohtajan välillä. Kunnanhallituksen puheenjohtajan tehtävän sääntelyllä pyritään selkeyttämään puheenjohtajan ja kunnanhallituksen välistä työnjakoa. Pykälä on luonteeltaan informatiivinen ja toteava.

Historiaa 
Ennen uutta kuntalakia 1976, kunnanhallituksen puheenjohtajana toimi aina kaupunginjohtaja. Uudessa laissa se kiellettiin ja tehtävään istutettiin luottamushenkilö.

Erottaminen 
Kunnanhallituksen puheenjohtajan poliittinen johtajuus korostuu myös erottamismahdollisuudella. Valtuusto voi erottaa kunnanhallituksen puheenjohtajan ja varapuheenjohtajan kesken toimikauden, jos se on menettänyt luottamuksensa kyseiseen henkilöön (Kuntalaki 34 §). Tämä on kuntalaissa uusi säännös.

Katso myös
Kunnanvaltuuston puheenjohtaja

Hallinnon ammatit
Suomen kunnallishallinto
Kunnanvaltuuston puheenjohtaja

Kunnanvaltuuston puheenjohtaja, itseänsä kaupungiksi kutsuvissa kunnissa kaupunginvaltuuston puheenjohtaja, on valtuuston keskuudestaan itselleen valitsema luottamushenkilö pääsääntöisesti koko valtuustokaudeksi. Hän johtaa puhetta valtuuston kokouksissa ja kutsuu koolle valtuuston kokoukset. Vaikka kunnanhallituksen puheenjohtajalla on enemmän ns. poliittista valtaa kunnassa tehtävien muodossa, toimii valtuuston puheenjohtaja korkeimpana poliittisena luottamushenkilönä kunnassa. Tehtävään sisältyy myös paljon edustuksellisia tehtäviä.

Kunnanvaltuuston puheenjohtajaa ei voi erottaa.

Hallinnon ammatit
Suomen kunnallishallinto
FK Makedonija Gjorče Petrov

Fudbalski klub Makedonija Gjorče Petrov () on pohjoismakedonialainen jalkapalloseura Skopjen kaupungista, Gjorče Petrovin kunnasta. Gjorče Petrov pelaa Pohjois-Makedonian toiseksi korkeimmalla sarjatasolla Vtora Ligassa. Seura on voittanut Pohjois-Makedonian mestaruuden kaudella 2008–2009. Makedonian Cupin se on voittanut 2005–2006. 

Makedonija GP on selviytynyt useana vuonna UEFAn järjestämiin Euroopan sisäisiin kilpailuihin. Ensimmäisen kerran se esiintyi turnauksissa vuonna 1998 UEFA Intertoto Cupissa, jolloin se putosi toisella kierroksella. Viimeisin kerta Euroopan sisäisissä turnauksissa on ollut kaudella 2009–2010, kun seura pääsi Mestarien liigan toiselle karsintakierrokselle. Tällöin valkovenäläinen FK BATE oli parempi maalein 4–0.

Lähteet

m
Skopjen urheilu
m
Ranskan Helsingin-suurlähetystö

Ranskan Helsingin-suurlähetystö sijaitsee Kaivopuistossa osoitteessa Itäinen Puistotie 13. Se sijaitsee suoraan vastapäätä Yhdysvaltain Helsingin-suurlähetystöä ja aivan Ison-Britannian Helsingin-suurlähetystön vieressä.

Nykyinen suurlähettiläs on Serge Mostura, joka on toiminut tehtävässään vuodesta 2014.

Korttelissa nro 203 ei ole muita rakennuksia kuin Ranskan ja Britannian suurlähetystöt. Nykyisen Ranskan suurlähetystön paikalle valmistui vuonna 1917 arkkitehti Jarl Eklundin suunnittelema Lydeckenin huvila, joka vaurioitui pahoin talvi- ja jatkosodan pommituksissa. Ranskan valtio osti rakennuksen vuonna 1946 ja purki sen. Nykyinen lähetystörakennus valmistui sen paikalle tammikuussa 1951. U-kirjaimen muotoisen kaksikerroksisen tiilitalon suunnittelivat yhdessä ranskalainen arkkitehti Félix Brunau ja Suomen rakennushallituksen pääjohtaja Erkki Huttunen. Modernista arkkitehtuurista huolimatta rakennuksen pohjakaava vastaa perinteisiä ranskalaisia hôtel-kaupunkitaloja: kolme siipeä on ryhmitelty avoimen sisäpihan eli cour d’honneurin ympärille. Kadun puolella on porttirakennus ja itse päärakennus on pihan perällä. Suurlähettilään virka-asunnon sisustuksen suunnitteli tunnettu sisustussuunnittelija Jean Royère.

Sekä Ranskan että Britannian suurlähetystöt sijaitsevat alueella, joka kuului aikoinaan ruhtinatar Zenaida Jusupoffin 1840-luvulla rakentaman huvilan pihapiiriin. Seurasaaren ulkomuseoon vuonna 1916 siirretty niin sanottu Jusupoffin talli sijaitsi nykyisen Ranskan suurlähetystön kohdalla.

Lähteet

Aiheesta muualla
Lähetystön kotisivu 
Luettelo aiemmista suurlähettiläistä vuodesta 1945 alkaen

Suurlähetystöt Helsingissä
Kaivopuisto
Yhdistyneen kuningaskunnan Helsingin-suurlähetystö

Yhdistyneen kuningaskunnan Helsingin-suurlähetystö (suurlähetystö itse ilmoittaa suomenkieliseksi nimekseen Britannian suurlähetystö) sijaitsee Kaivopuistossa osoitteessa Itäinen Puistotie 17. Modernin suurlähetystörakennuksen vieressä on vanhassa jugend-huvilassa toimiva suurlähettilään virka-asunto.

Nykyinen suurlähettiläs on Tom Dodd, joka aloitti tehtävissään vuoden 2018 tammikuussa. Edeltäjä Sarah Price toimi tehtävässään vuodesta 2013 vuoteen 2018.

Lähetystörakennusten historia
Korttelissa nro 203 ei ole muita rakennuksia kuin Britannian ja Ranskan suurlähetystöt. Alueella sijaitsi aikanaan ruhtinatar Zenaida Jusupoffin 1840-luvulla rakentama huvila Rauhaniemi, joka purettiin 1910-luvulla. Sen tontti lohkottiin kolmeen osaan, joista jokaiseen valmistui jugend-tyylinen huvila. Arkkitehti Jarl Eklund suunnitteli vuonna 1917 valmistuneet kaksi pohjoisempaa huvilaa, joista pohjoisin purettiin 1940-luvun lopussa Ranskan lähetystön tieltä. Jusupoffin huvilan paikalle rakennettu toinen Eklundin suunnittelema talo (Itäinen Puistotie 15) on säilynyt ja toimii nykyään Britannian suurlähettilään virka-asuntona. Rakennus on ollut tässä käytössä vuodesta 1926. Kuningatar Elisabet II majoittui residenssiin vieraillessaan Suomessa vuonna 1976.

Eteläisin alueen kolmesta vanhasta jugend-huvilasta oli vuonna 1913 valmistunut Lars Sonckin suunnittelema Villa Baumgartner, jonka Britannian lähetystö osti ja purki vuonna 1972, vaikka se oli luokitettu Suomessa merkittäväksi rakennustaiteelliseksi muistomerkiksi. Purkaminen herätti paljon kielteistä huomioita. Uuden suurlähetystörakennuksen suunnittelu viivästyi. Arkkitehti Stephen Quinlanin suunnittelema rakennus valmistui lopulta vuonna 1990. Rakennuksen ulkoseinät on verhoiltu harmaalla Kurun graniitilla. Rakennusta hallitsee kaareva arkadimainen lasikatto. Rakennuksen vihki käyttöön Britannian pääministeri Margaret Thatcher vieraillessaan Suomessa vuonna 1990.

Lähteet

Aiheesta muualla
Lähetystön kotisivu 

Suurlähetystöt Helsingissä

Kaivopuisto
Electronica 2: The Heart of Noise

Electronica 2: The Heart of Noise on ranskalaisen Jean Michel Jarren albumi, joka julkaistiin 6. toukokuuta 2016. Albumi on kahden "Electronica" albumien toinen osa. Ensimmäinen osa Electronica 1: The Time Machine julkaistiin 2015. Albumilla vierailee paljon eri artisteja.

Kappaleet

Arvostelut 
 Metacritic: 59/100
 The Guardian: 
 Musikexpress:

Lähteet

Aiheesta muualla 
 Discogs

Jean Michel Jarren albumit
Vuoden 2016 albumit
NK Široki Brijeg

Nogometni klub Široki Brijeg on bosniahertsegovinalainen jalkapalloseura Široki Brijegin kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa. Seura on voittanut kahdesti Bosnia ja Hertsegovinan mestaruuden. Tämä on tapahtunut kausina 2003–2004 ja 2005–2006. Bosnia ja Hertsegovinan Cupin Široki Brijeg on voittanut vuosina 2007 ja 2013.

Seura on pelannut useana kertana UEFAn alaisissa Euroopan sisäisissä turnauksissa. Ensimmäisen kerran se oli mukana Eurooppa-liigan edeltäjässä UEFA Cupissa kaudella 2002–2003. Mestarien liigassa se on pelannut kahdella kaudella. 2004–2005 Široki Brijeg hävisi ensimmäisellä karsintakierroksella azerbaidžanilaiselle Neftçi Bakulle vierasmaalisäännön perusteella. Kaudella 2006–2007 seura voitti ensimmäisellä kierroksella valkovenäläisen Shakhtyor Soligorskin 2–0, mutta seuraavalla kierroksella skotlantilainen Hearts oli parempi yhteismaalein 3–0. Eurooppa-liigassa tai UEFA Cupissa seura ei ole koskaan edennyt lohkovaiheeseen.

Lähteet

Bosniahertsegovinalaiset jalkapalloseurat
Vuonna 1948 perustetut urheiluseurat
Pohjois-Makedonian käsipallomaajoukkue

Pohjois-Makedonian käsipallomaajoukkue edustaa Pohjois-Makedoniaa miesten kansainvälisissä käsipallo-otteluissa. Sitä hallinnoi Pohjois-Makedonian käsipalloliitto. 

Joukkue aloitti toimintansa vuonna 1993 Pohjois-Makedonian, tuolloisen Makedonian tasavallan, itsenäistyttyä Jugoslaviasta.

Pohjois-Makedonia on selviytynyt arvokisoihin yhteensä 12 kertaa vuoteen 2020 mennessä. Sen paras sijoitus on viides sija vuoden 2012 EM-kilpailuissa.

Arvokisasijoitukset

Kesäolympialaiset 
 1996–2016 – ei selviytynyt kisoihin

MM-kilpailut 
 1993–1997 – ei selviytynyt kisoihin
 1999 – 18.
 2001–2007 – ei selviytynyt kisoihin
 2009 – 11.
 2011 – ei selviytynyt kisoihin
 2013 – 14.
 2015 – yhdeksäs
 2017 – 15.
 2019 – 15.

EM-kilpailut 
 1994–1996 – ei selviytynyt kisoihin
 1998 – 12.
 2000–2010 – ei selviytynyt kisoihin
 2012 – viides
 2014 – kymmenes
 2016 – 11.
 2018 – 11.
 2020 – 15.

Lähteet 

Käsipallomaajoukkueet
Pohjois-Makedonian urheilu
FK Sloboda Tuzla

Fudbalski Klub Sloboda Tuzla on bosniahertsegovinalainen jalkapalloseura Tuzlan kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa. Seura ei ole voittanut maansa mestaruutta. Se on kuitenkin pelannut UEFAn alaisissa Euroopan sisäisissä turnauksissa. Eurooppa-liigan edeltäjässä UEFA Cupissa seura esiintyi kaudella 1977–1978, jolloin jäi ensimmäiselle karsintakierrokselle. Intertoto Cupissa se on pelannut kahdesti: 2003 ja 2004, jolloin se on jäänyt kummallakin kerralla toiselle karsintakierrokselle.

Lähteet

Bosniahertsegovinalaiset jalkapalloseurat
Vuonna 1919 perustetut urheiluseurat
NK Vitez

Nogometni klub Vitez on bosniahertsegovinalainen jalkapalloseura Vitezin kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa.

Lähteet

Bosniahertsegovinalaiset jalkapalloseurat
Vuonna 1947 perustetut urheiluseurat
Praktololi

Praktololi (Cardiol, Cardiolyt, Eraldin, Praktol, Pralon) on beetasalpaaja. Se on eräs lääkeaine, jota käytetään sydän- ja verenkiertoelinten sairauksissa. Lääke laskee sydämen syketaajuutta ja alentaa verenpainetta. Praktololin antotavat ovat olleet suun kautta otettava tabletti ja kapseli sekä iv.-ruiske. Lääkeaineinjektio annetaan hitaasti ruiskuttaen.

Praktololia on suositeltu käytettäväksi keuhkoastmaa sairastavilla potilailla, sillä lääkeaineen vaikutustapa ei ilmeisesti ole yhtä lailla hengitystoimintaa haittaavaa, kuin joillain toisilla samaan lääkeaineryhmään eli beetasalpaajiin liittyvillä valmisteilla. Praktololin haittavaikutuksina esitetään olleen silmä- ja iho-oireita, joista jotkin ovat muistuttaneet psoriasista ja niin sanottua LED-oireyhtymää. Lääkkeen käytön äkillinen lopettaminen on voinut johtaa takykardiaan ja rintakipujen esiintymisiin.

Praktololin kemiallinen kaava on C14H22N2O3, moolimassa 266,336 g/mol ja CAS-numero 6673-35-4.

Lähteet 

1976 Lääkevalmisteet – Pharmaca Fennica, PF-76. Lääketeollisuusyhdistys ry. sekä Lääketuojat ry. Helsinki, 1976. Painopaikka Länsi-Suomi Oy, Rauma. s. 27
Alfering, Sirkku – Olli, Marcus – Tuomi, Eero: Lääkkeet ja niiden käyttö, WSOY-SHKS, 1977 (s. 50, 61) ISBN 951-0-06936-1 (ensipainos 1973)

Aiheesta muualla 
PubChem: Practolol 
Human Metabolome Database (HMDB): Practolol 
DrugBank: Practolol 
Kyoto Encyclopedia of Genes and Genomes (KEGG): Practolol 

Beetasalpaajat
Taina Valkonen

Taina Valkonen (s.1967 Lappeenranta) on suomalainen kuvataiteilija, performanssitaiteilija ja skenografi.

Taiteellinen toiminta
Kuvataiteilija Taina Valkonen on tehnyt performanssitaidetta ammattilaisena vuodesta 2001. Sitä ennen hän teki 11 vuoden uran teatterin visuaalisella puolella skenografina Espoossa ja Helsingissä. Valkonen työskentelee ja asuu Tampereella. Suomen taiteilijaseuran lisäksi Valkosella on jäsenyys seuraaviin yhdistyksiin: Tampereen Taiteilijaseura ry 2005– , Muu ry 2004– , Rajataide ry 2001–2003 sekä Teatteri-ja mediatyöntekijöiden liitto että  LP Lavastus- ja Pukusuunnittelijat 1992–2013.

Performanssitaide
Valkonen on tutkinut teoksissaan mm. feminiinisten ja maskuliinisten olemuspuolien tasapainoa. Hänen mainittavimpia performanssiteoksiaan ovat Monument, 2003, Malemonument, 2004, Pallo, alku, keskikohta ja loppu -projekti Metso Lokomo Steelsillä, 2004 sekä interaktiivinen performanssi Calla Clinica, Siemeniä!, 2001-2011 (esim. yhteydessä Rajaton Rakkaus, 2007) jonka keskeisenä ajatuksena toimi sufilause ”kuole ennen kuin kuolet”. Pirkanmaan Triennaliin Valkonen teki useasta osasta koostuvan teoksen ”Kaava”, 2015 Tampereen kaupunginosassa (Kauppi) sijaitsevan lähteen puolesta.

Skenografia

Skenografina Valkonen on tunnettu nukketeatterinukeistaan klassikoissa ”Pippuridino- Dunderdino” ja  ”Rosina ja Ritari von Rusina” Patrik Draken kanssa sekä ”Ali Baba ja 40 rosvoa” ja ”Pinokkio” Jack Witikkan kanssa  Teatteri Hevosenkengässä. Ali Baba ja 40 rosvoa -esityksen nuket ovat näytteillä  Helsingin Teatterimuseossa.

Nukketeatteri Vihreässä Omenassa Valkonen työskenteli vuonna 1997 näytelmässä ”Empiror´s new Clothes” Luis Z Boyn ( Norwich Puppet theatre) kanssa ja vuonna 2001 Nukketeatteri Vihreän Omenan 30-vuotisjuhlanäytelmässä ”Oksilla Otavan”. Vihreä Omena on sittemmin sulkenut ovensa.

Maininnat kirjallisuudessa

1. History of European Puppetry: The Twentieth Centyry, 1998
2. Tuolla. Alhaalla, 2013
3. Runoteos, Kai Nieminen (kirjailija):
”Syvemmälle, syvemmälle rauhattomuuteen, 
siellä on sinun muotoisesi aukko.
Asetu siihen ja tanssi.
Niin kuin puiden varjot tanssivat tuulella.
Olet aineetonta liikettä ja 
kuulet hiljaisuuden helähtävän.
Olet vapaa.”

Lähteet

Aiheesta muualla 
 Taina Valkosen soundcloud-tili
 Taina Valkonen Muu ry:n Performanssipankissa

Suomalaiset performanssitaiteilijat
Vuonna 1967 syntyneet
Elävät henkilöt
Kanerva (täsmennyssivu)

Kanerva voi tarkoittaa seuraavia:
 kanerva (Calluna vulgaris), kanervakasvien heimoon kuuluva varpukasvi
 Kanerva, Hämeenlinnassa vuosina 1900–1906 ilmestynyt aikakauslehti
 Kanerva, naisen etunimi
 Kanerva, sarjakuvataiteilija Petteri Tikkasen luoma sarjakuvahahmo

Henkilöt 
 Kanerva, Kanerva Pasanen (s. 1982), suomalainen laulaja ja lauluntekijä
 Kanerva, sukunimenä:
 Aimo Kanerva (1909–1991), kuvataiteilija
 Akseli Kanerva (1882–1961), toimittaja ja kansanedustaja (SDP)
 Antero Kanerva, oik. Antero Korjonen (1863–1937), kirjailija
 Arvo Kanerva (s. 1902), jalkapalloilija
 Eino Kanerva (1910–1942), pesäpalloilija, jääpalloilija ja jalkapalloilija
 Emilia Kanerva (s. 1998), suomalainen judoka
 Emma Kanerva (s. 1985), kouluratsastaja
 Erkki Kanerva (s. 1936), toimittaja ja pakinoitsija
 Erkki Kanerva (1944–2013), kansanedustaja
 Ilkka Kanerva (1948−2022), poliitikko, kansanedustaja ja ministeri (Kokoomus)
 Ismo Kanerva (s. 1942), kilpasoutaja
 Janne Kanerva (s. 1970), painonnostaja
 Juha Kanerva (s. 1965), urheilutoimittaja ja -kirjailija
 Jukka Kanerva (1955–1998), politiikan tutkija
 Kosti Kanerva (k. 1918), punakaartilaispäällikkö
 Lasse Kanerva (s. 1974), jääkiekkoilija
 Markku Kanerva (s. 1964), jalkapalloilija
 Olavi Kanerva (1913–1974), näytelmäkirjailija ja käsikirjoittaja
 Osmo Kanerva (1941–2014), nyrkkeilijä, nyrkkeilyvalmentaja ja toimittaja
 Otto Kanerva (s. 1972), näyttelijä
 Pauli Kanerva (1917–1991), partiojohtaja ja sosiaalineuvos
 Pekka Kanerva (s. 1939), tekniikan tutkija, professori
 Peter Kanerva (s. 1978), näyttelijä
 Raimo Kanerva (1941–1999), kuvataiteilija ja taidegraafikko
 Reijo Kanerva (1944–2016), jalkapalloilija
 Reijo Kanerva (s. 1931), jääkiekkoilija
 Reino Kanerva (1933–2015), taloustieteilijä, apulaisprofessori, rehtori
 Roger Kanerva (s. 1951), kymmenottelija
 Saara Kanerva (1912–2019), pitkäikäinen lotta
 Sanna Kanerva (s. 1974), jääkiekkoilija
 Seppo Kanerva (s. 1941), poliitikko 
 Silja Kanerva (s. 1985), kilpapurjehtija ja maailmanmestari
 Topi Kanerva (s. 2001), näyttelijä ja toimittaja
 Unto Kanerva (1910–1992), Tampereen kaupunginaktuaari ja tietokirjailija
 Viivi Kanerva, o.s. Voutilainen (s. 1993), korkeushyppääjä
 William Kanerva (1902–1956), jalkapalloilija
 kuvitteellisia henkilöitä:
 Niina Kanerva, tv-sarjassa Salatut elämät
 Olavi Kanerva, tv-sarjassa Salatut elämät

Luettelot henkilöistä sukunimen mukaan
Herrera

Herrera on muun muassa seuraavien henkilöiden sukunimi:

 Agustín Adolfo Herrera (1912–2000), argentiinalainen katolinen piispa
 Ander Herrera (s. 1989), espanjalainen jalkapalloilija
 Carolina Herrera (s. 1939), veneuelalainen muotisuunnittelija
 César Ramón Ortega Herrera (1938–2021), venezuelalainen katolinen piispa
 Cristian Herrera López (s. 1991), espanjalainen jalkapalloilija
 Eduardo Herrera Riera (1927–2012), venezuelalainen katolinen piispa
 Eladio Herrera (s. 1930), argentiinalainen nyrkkeilijä ja olympiamitalisti
 Enderwin Herrera (s. 1984), venezuelalainen lentopalloilija
 Fernando de Herrera (n. 1534–1597), espanjalainen runoilija ja oppinut
 Héctor Belo Herrera (s. 1905), uruguaylainen miekkailija
 Héctor Miguel Herrera (s. 1990), meksikolainen jalkapalloilija
 Héctor Herrera Ortiz (s. 1959), kuubalainen keskimatkojen juoksija
 Helenio Herrera (1910–1997), argentiinalainen jalkapalloilija ja valmentaja
 Jerónimo Tomás Abreu Herrera (1930–2012), dominikaanilainen katolinen piispa
 José Carlos Herrera (s. 1986), meksikolainen pikajuoksija
 José Cañas Ruiz-Herrera (s. 1987), espanjalainen jalkapalloilija
 Juan Vicente Herrera Campo (s. 1956), espanjalainen poliitikko
 Kristin Herrera (s. 1989), yhdysvaltalainen näyttelijä
 Luis Herrera (s. 1961), kolumbialainen maantiepyöräilijä
 Miguel Herrera (s. 1956), meksikolainen jalkapalloilija ja valmentaja
 Néstor Rafael Herrera Heredia (s. 1933), ecuadorilainen katolinen piispa
 Omar Torrijos Herrera (1929–1981), panamalainen eversti, de facto valtionjohtaja 1968–1981
 Ruperto Herrera (s. 1949), kuubalainen koripalloilija
 Tomás Herrera (1950–2020), kuubalainen koripalloilija ja olympiamitalisti
 Yangel Herrera (s. 1998), venezuelalainen jalkapalloilija.
Juan Esnáider

Juan Esnáider (s. 5. maaliskuuta 1973) on argentiinalainen jalkapallovalmentaja ja entinen hyökkääjä. Tammikuusta 2017 lähtien hän on toiminut JEF Unitedin päävalmentajana.

Ura pelaajana

Esnáider aloitti pelaajauransa Ferro Carril Oesten joukkueessa Argentiinassa, mutta siirtyi pelaamaan Real Madridin organisaatioon jo vuonna 1990. Hän debytoi Realin edustusjoukkueessa kaudella 1990/91, mutta pelasi pääasiassa Real Madrid Castillassa. Segunda B:ssä maaleja tehtaillut argentiinalainen ei onnistunut lopulta murtautumaan Realin edustusjoukkueeseen ja kaudeksi 1992/93 hän siirtyi Real Zaragozaan. Esnáider pelasi kaksi loistavaa kautta Zaragozassa ja oli maaleillaan auttamassa seuran Espanjan cupin ja Cup-voittajien Cupin voittoon. Hän palasi kaudeksi 1995/96 Real Madridiin, mutta onnistui kauden aikana vain kerran maalinteossa. Tie vei paikallisvastustaja Atléticoon, jossa Esnáider pelasi jälleen vakuuttavasti. Kauden 1998/99 Esnáider pelasi RCD Espanyolissa, kunnes siirtyi Juventukseen.

Argentiinalaishyökkääjä ei sopeutunut Juventukseen ja jäi vähälle peliajalle. Hän palasi Real Zaragozaan tammikuussa 2001. Jälleen hän oli ratkaisevien pelaajien roolissa, kun Zaragoza säilytti niukasti paikkansa liigassa ja voitti cupin mestaruuden. Zaragozasta lähtönsä jälkeen Esnáider pelasi vaihtelevalla menestyksellä FC Portossa, Cadetes de San Martínissa, River Platessa, AC Ajacciossa ja Real Murciassa. Hän lopetti pelaajauransa Newell's Old Boysissa vuonna 2005.

Ura valmentajana

Pelaajauransa jälkeen Esnáider suoritti valmentajatutkinnon ja huhtikuussa 2009 hänestä tuli Getafen apuvalmentaja. Hän toimi Míchelin apuvalmentajana tämän potkuihin joulukuuhun 2010 saakka. Tämän jälkeen hän työskenteli Real Zaragozassa juniorivalmennuksen koordinaattorina ja reservijoukkueen valmentajana. Hän jätti Zaragozan kesällä 2012.

Huhtikuussa 2013 Esnáiderista Córdoban päävalmentajaksi. Heikot peliesitykset johtivat kuitenkin potkuihin kauden jälkeen seuran jäätyä Segundassa sijalle 14.

Esnáider palasi valmennustehtäviin lähes kolmen vuoden tauon jälkeen huhtikuussa 2016, kun hänestä tuli putoamista vastaan taistelevan liigaseura Getafen päävalmentaja. Esnáider ei onnistunut enää nostamaan madridilaisseuraa pois putoamisviivan alapuolelta, vaan seuran taival pääsarjassa päättyi kauden jälkeen. Esnáider jatkoi seuran peräsimessä Segundassa, mutta kehnon alkukauden vuoksi hän sai potkut syyskuussa 2016.

Tammikuussa 2017 Esnáider aloitti Japanin J2-liigassa pelanneen JEF Unitedin päävalmentajana.

Meriitit

Pelaajana
 Cup-voittajien Cup: 1995
 Espanjan cup (3): 1993, 1994, 2001
 Argentiinan mestaruus: 2002

Lähteet

Argentiinalaiset jalkapalloilijat
Argentiinalaiset jalkapallovalmentajat
Elävät henkilöt
Vuonna 1973 syntyneet
Iveta Mukutšjan

Iveta Mukutšjan (, s. 14. lokakuuta 1986 Jerevan, Armenian SNT) on armenialainen laulaja, malli ja näyttelijä. Hän nousi julkisuuteen Hay Superstar -kykyjenetsintäkilpailun kautta vuonna 2009, ja on osallistunut myös Saksan The Voice of Germany -kilpailuun vuonna 2012.

Mukutšjan syntyi Jerevanissa, josta hän muutti perheensä kanssa Hampuriin vuonna 1992. Hän palasi Armeniaan vuonna 2009 ja osallistui samana vuonna maan versioon Pop Idol -laulukilpailuformaatista.

Mukutšjan edusti Armeniaa vuoden 2016 Eurovision laulukilpailussa Tukholmassa kappaleella LoveWave.

Armenialaiset laulajat
Näyttelijät
Armenian euroviisuedustajat
Vuoden 2016 euroviisuedustajat
Vuonna 1986 syntyneet
Elävät henkilöt
Pop-folklaulajat
Chay Genoway

Charles Edgar Genoway (s. 20. joulukuuta 1986 Morden, Manitoba) on kanadalainen jääkiekkopuolustaja.

Ura

Pohjois-Amerikka 2011-2014 
Kausilla 2011–2014 Genoway pelasi Minnesota Wildin ja Washington Capitalsin organisaatioissa. Hän teki NHL-debyyttinsä Wildin paidassa kaudella 2011–2012 ja pelasi muuten AHL:ssä Houstonin ja Hersheyn joukkueissa. AHL:ssä Genoway nakutti 189 ottelussa yhteensä 16+59=75 pistettä.

Ennen ammattilaisuraansa Genoway pelasi Yhdysvalloissa viisi vuotta Pohjois-Dakotan yliopistossa, joista kahdella kaudella hän oli myös joukkueen kapteeni. Kahdesti Genoway pääsi juhlimaan WCHA-divisioonan mestaruutta ja hänet valittiin kahteen otteeseen myös ensimmäiseen tähdistökentälliseen. Lisäksi viimeisellä kaudellaan Genoway nimettiin kattojärjestö NCAA:n ensimmäisen divisioonan ykköstähdistöön eli All American Teamiin lännen puolelta.

Siirtyminen Eurooppaan 2014 
Kesällä 2014 Genoway solmi vuoden mittaisen sopimuksen KHL-seura Dinamo Riian kanssa. Ensimmäisen Euroopassa vietetyn kauden aikana hän teki 59 KHL-ottelussa 9 maalia ja antoi 14 maaliin johtanutta syöttöä. 

Kaudeksi 2015-2016 Genoway siirtyi vuoden mittaisella sopimuksella KHL:ään paluun tehneen Spartak Moskovan riveihin. Hän esiintyi moskovalaisten paidassa 56 ottelussa tehden 9 maalia ja antaen 20 maaliin johtanutta syöttöä. 

Toukokuussa 2016 uutisoitiin Genowayn siirtymisestä KHL-seura Jokereiden riveihin yksivuotisella sopimuksella. Hän pelasi Jokereissa 52 runkosarjaottelussa tehden 7 maalia ja antaen 18 maaliin johtanutta syöttöä. Ensimmäiset KHL:n pudotuspeliottelut Genoway pelasi kaudella 2016-17, joissa hän syötti kaksi maalia neljässä ottelussa.

Kauden 2017-1208 Genoway pelasi KHL-joukkue Lada Toljatin riveissä. Ladassa Genoway teki 5 maalia ja antoi 14 maaliin johtanutta syöttöä. Pudotuspeleihin Lada ei kaudella 2017-2018 yltänyt. 

Keväällä 2018 uutisoitiin Genowayn jättävän KHL-kaukalot ja siirtyvän Frölunda Indiansin joukkueeseen ja Ruotsin pääsarjaan. Frölundan paidassa Genoway teki 51 ottelussa 9 maalia ja antoi 16 maaliin johtanutta syöttöä. Pudotuspeliotteluita kertyi 16, joissa hän teki 5 maalia ja antoi 8 maaliin johtanutta syöttöä. 

Kaudeksi 2019-2020 Genoway siirtyi takaisin KHL:ään ja Torpedo Nižni Novgorodin joukkueeseen yksivuotisella sopimuksella. Hän teki Torpedon paidassa 62 ottelussa 6 maalia ja antoi 25 maaliin johtanutta syöttöä. Neljässä pudotuspeliottelussa Genoway teki yhden maalin. 

Toukokuussa 2020 Genoway siirtyi vapaana agenttina yksivuotisella sopimuksella Avtomobilist Jekaterinburgin KHL-joukkueeseen.

Maajoukkueura 
Genoway edusti Kanadaa Pyeongchangin vuoden 2018 talviolympialaisissa. Kanada sijoittui turnauksessa kolmanneksi.

Yksityiselämä 
Viimeksi DEL-joukkue Kölner Haiessa pelannut Colby Genoway on Chayn vanhempi veli.

Lähteet 
 http://www.jokerit.com/pelaaja/chay-genoway
 http://www.eliteprospects.com/player.php?player=24398

Viitteet  

Kanadalaiset jääkiekkoilijat
Vuonna 1986 syntyneet
Elävät henkilöt
Essi Eerola

Essi Eerola (s. 1972 Hauho) on suomalainen taloustieteilijä. Eerola työskentelee  Valtion taloudellisen tutkimuskeskuksen tutkimusjohtajana (syyskuusta 2016). Tätä edelsi neuvonantajan tehtävä Suomen Pankin Rahapolitiikka- ja tutkimusosastolla. Sitä ennen hän on työskennellyt Helsingin yliopistossa post doc -tutkijana, lehtorina ja määräaikaisena professorina taloustieteiden laitoksella sekä johtavana ekonomistina VATT:ssa.. 

Essi Eerola valmistui valtiotieteen maisteriksi Helsingin yliopiston taloustieteen laitokselta (1997) ja valtiotieteen tohtoriksi samalta laitokselta (2003). Hänen englanninkielinen väitöstutkimuksensa (2003) oli otsikoitu ”Essays on the design of environmental policy”. Helsingin yliopiston taloustieteen dosentiksi hänet nimitettiin syyskuussa 2007.

Eerolan tutkimukset liittyvät muun muassa asuntomarkkinoihin, asuntopolitiikkaan, kaupunkialueiden talouteen ja muihin julkisen talouden kysymyksiin.

Lähteet

Aiheesta muualla 
 Essi Eerolan esittely VATT:n sivuilla
 Essi Eerolan henkilökohtainen kotisivu
 Eerolan tutkimukset IDEASissa

Suomalaiset taloustieteilijät
Vuonna 1972 syntyneet
Elävät henkilöt
The Tides of Damocles

The Tides of Damocles on uusiseelantilaisen death metal -yhtyeen Dawn of Azazelin neljäs studioalbumi. Se julkaistiin vuonna 2015.

Kappaleet

Kokoonpano 
 Rigel Walshe – laulu, basso
 Joe Bonnett – kitara
 Jeremy Suckling – rummut

Arviot 
 Angry Metal Guy:

Aiheesta muualla

Lähteet 

Vuoden 2015 albumit
Dawn of Azazelin albumit
Vallenfyre

Vallenfyre on Gregor Mackintoshin vuonna 2010 perustama, brittiläinen, death metalia soittava yhtye. Yhtye syntyi sivuprojektina, kun etupäässä Paradise Lostin kitaristina tunnetun Mackintoshin isä kuoli syöpään 2009, jolloin Mackintosh omien sanojensa mukaan purki tuntemuksiaan sanoituksiin.

Jäsenet 
 Gregor Mackintosh – laulu, kitara (2010–)
 Hamish Glencross – kitara (2010–)
 Waltteri Väyrynen – rummut (2014–)

Livejäsenet 
 Sam Kelly-Wallace – kitara (2014–), basso (2013)
 Alejandro Coredor – basso (2015)
 Chris Casket – basso (2016–)

Entiset 
 Mully – kitara (2010–2013)
 Adrian Erlandsson – rummut (2010–2015)
 Scoot – basso (2010–2016)

Diskografia

Studioalbumit

EP:t

Singlet

Musiikkivideot 
 Cathedrals of Dread (2011)
 Splinters (2014)
 Kill All Your Masters (2017)
 The Merciless Tide (2017)

Aiheesta muualla 
 
 Yhtyeen kotisivu

Lähteet 

Brittiläiset death metal -yhtyeet
A Fragile King


A Fragile King on brittiläisen death metal -yhtyeen Vallenfyren esikoisalbumi. Se julkaistiin vuonna 2011 levymerkillä Century Media Records.

Kappaleet

Kokoonpano 
 Gregor Mackintosh – laulu, kitara, sanoitus, tuottaja
 Adrian Erlandsson – rummut
 Hamish Hamilton Glencross – kitara
 Mully	– kitara
 Scoot – basso

Arvostelut 
 Angry Metal Guy: 
 Imperiumi: 8/10
 Inferno: 
 Kaaoszine: 7/10
 Soundi:

Lähteet

Aiheesta muualla 
 

Vuoden 2011 esikoisalbumit
Vallenfyren albumit
Samotherium

Samotherium on sukupuuttoon kuollut kirahvieläinsuku. Suku eli Afrikan ja Euraasian tasangoilla myöhäiseltä mioseenilta varhaiselle pleistoseenille 10–5 miljoonaa vuotta sitten.

Ulkonäkö ja käyttäytyminen 

Samotheriumilla oli lyhyt kaula ja kaksi ”sarvea” pään päällä. Se kasvoi kolme metriä korkeaksi ja puoli tonnia painavaksi. Sillä oli lehmämäinen kuono, jolla se söi ruohoa puiden lehtien sijaan. Sillä oli laihat jalat kuten nykyiselläkin kirahvilla.

Lähteet 

 Samotherium Dinosaurs.about.com

Esihistorialliset nisäkkäät
Kirahvieläimet
Värähtelijä


Värähtelijä on suomalaisen black metal ja space rock -yhtye Oranssin Pazuzun neljäs studioalbumi. Se julkaistiin 26. helmikuuta 2016. Albumi debytoi Suomen virallisen listan sijalla 33, ja ylsi vielä seuraavalla listaviikollaan sijalle 25. Kappaleesta ”Lahja” kuvattiin musiikkivideo.

Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 13.

Vastaanotto 

Noisen Mikko Nissinen antoi albumille arvosanan 4/5, kehuen albumin kypsyneen hyvin sekä olevan sen yhtyeen ”vittumaisimmalta, painostavimmalta ja toisaalta samalla avarakatseisimmalta kuulostava”. Imperiumi.netin Serpentin mukaan levy "yhdistää ja sulauttaa genrejä toisiinsa välittämättä siitä onko oikein tai väärin tehdä niin". Kaaoszinen Olli Vesasen mukaan albumin olevan staattinen ja hitaasti kehittyvä kokonaisuus, joka jättää hyvällä tavalla pahan olon. Rumban Markus Laakso kuvaili kokonaisuutta bileillan soundtrackiksi, josta ei taustamusiikiksi tai hittikimaraksi ole. Soundin Pekka Laine kuvailia albumia okkultistiseksi ja kuuntelukokemusta riitinomaiseksi.

Kappaleet 
Kaikki kappaleet sanoittanut Ontto.

Kokoonpano

Yhtye 
 Jun-His – laulu, kitara
 Moit – kitara, syntetisaattori
 Ontto – basso, syntetisaattori
 Korjak – rummut
 EviL – syntetisaattori, efektit, urut, laulu

Vierailevat muusikot 
 Ville Syrjäläinen – vibrafoni (kappaleet 2 ja 4)
 Minna Sihvonen – laulu (kappaleet 5 ja 6)
 Sini Pajunen – laulu (kappale 5)
 Velgor Voidberg – laulu (kappale 4)

Tuotanto 
 Samuli Huttunen – grafiikka, layout, elektroniikka (kappale 7)
 Roosa-Maria Lohiniva – avustava äänittäjä (Mankku Studio)
 Nikos Giagoudakis – management
 Jaakko Viitalähde – masteroija
 Andrea Petrovičová – valokuvat
 Tom Brooke – äänittäjä
 Julius Mauranen – äänittäjä, miksaaja

Lähteet

Aiheesta muualla 
 

Vuoden 2016 albumit
Oranssin Pazuzun albumit
Svart Recordsin albumit
Coz I Luv You

Coz I Luv You on brittiläisen Slade-yhtyeen esittämä kappale vuodelta 1971. Noddy Holderin ja Jim Lean kirjoittama singleraita muodostui Sladen ensimmäiseksi Britanniassa listaykköseksi nousseeksi kappaleeksi. Se on musiikillisesti hieman pop-tyylinen.

Työstö 

”Coz I Luv You” oli Noddy Holderin ja Jim Lean ensimmäinen sellainen kappale, jonka he tekivät tositarkoituksella laulunkirjoitus mielessään. Se sai alkunsa riffistä, joka heillä oli ollut jo pidemmän aikaa. Sitä oltiin soitettu ennen keikkoja pukuhuoneessa Jim Lean viulun virittämisen helpottamiseksi. Riffin päälle Holder ja Lea lisäsivät sointukulun. He soittivat kitaroita Holderin laulaessa melodiaa. Kappale edistyi yllättävän hyvin ja inspiraation vallassa Holder kirjoitti sanoituksen. ”Because I Love You” -niminen kappale oli käytännössä valmis noin 20 minuutissa.

Slade ei tehnyt tuolloin demoja, joten Holder ja Lea esittivät kappaleen  tuottaja Chas Chandlerille kitaroilla tämän toimistossa. Chandler oli vakuuttunut kuulemastaan ja uskoi yhtyeen saavuttavan kappaleella ensimmäisen ykköshittinsä.

Studiossa Jim Lea soitti kappaleeseen viulua saadakseen siihen lisäväriä. Yhtye ei pitänyt kappaletta ja sen nimeä tarpeeksi Sladen tyylisenä, joten se ehdotti tuottaja Chandlerille, että siihen lisättäisin edellissingle ”Get Down and Get with Itin” tapaan taputuksia ja tömistyksiä. Holder vaihtoi vielä kappaleen nimen muotoon ”Coz I Luv You”, joka kuvasti foneettisesti kirjoitettuna enemmän puhekieltä, eikä näyttänyt kirjoitettuna liian siloitellulta.

Julkaisu ja vastaanotto 

Single ilmestyi 8. lokakuuta 1971. ”Coz I Luv You” nousi Britannian listaykköseksi kolmen viikon ajaksi, minkä lisäksi se nousi kärkeen myös Irlannissa sekä top 10:een Alankomaissa, Belgiassa ja Länsi-Saksassa. Menestyksen myötä Holder ja Lea ryhtyivät Sladen pääasialliseksi laulunkirjoituspariksi. Kappaleen suosio toi mukanaan enemmän keikkoja, radio- ja tv-esiintymisiä, haastatteluja ja lehtiartikkeleja. Monet teini-ikäisille suunnatut lehdet kiinnostuivat yhtyeestä, ja fanipohjaansa laajentaakseen Slade luopui lopullisesti aiemmasta skinhead-imagostaan.

Singlen b-puolella julkaistiin ”My Life Is Natural”, joka on tyylillisesti aggressiivista rockia. Sitä on verrattu yhtyeen edellisen Play It Loud -albumin musiikkiin.

Listasijoitukset

Muut versiot 

Kappaleesta ovat tehneet cover-version muun muassa James Blunt ja Böhse Onkelz. Lisäksi rap-artisti Evidence käytti samplea kappaleessaan ”Things You Do”. Arto Sotavalta levytti kappaleesta vuonna 1972 suomenkielisen version ”En syytä nää”, jonka sanoitus oli hänen itse kääntämä. Pate Mustajärvi julkaisi niin ikään itse kääntämänsä versionsa, ”Painilaulu”, vuonna 1995 albumilla Ikurin turbiini.

Lähteet 

Sladen kappaleet
Vuoden 1971 kappaleet
Tobias Ludvigsson

Tobias Ludvigsson (s. 22. helmikuuta 1991 Jonsbo, Jönköpingin lääni) on ruotsalainen maantiepyöräilijä. Hän aloitti ammattilaisuransa Argos/Giant-Shimano / Team Giant-Alpecin -tallissa 2012–2016 ja on vuodesta 2017 edustanut FDJ/Groupama-FDJ-joukkuetta. Hän on kilpaillut myös maastopyöräilyssä.

Ludvigsson johti Italian ympäriajossa 2016 nuorten kilpailua etappien 1–3 jälkeen.

Saavutuksia 

Lähteet: Pro Cycling Statsa, Cycling Archives

Maastopyöräily 
2008
Maastoajon ja aika-ajon junioreiden Ruotsin-mestaruus
Joukkueviestin miesten Ruotsin-mestaruus

Maantiepyöräily 
2008
Aika-ajon junioreiden Ruotsin-mestaruus
2009
Aika-ajon junioreiden Ruotsin-mestaruus
MM-kilpailut, junioreiden maantieajossa kahdeksas
2011
Tour de Normandie, prologin voitto
Thüringen-Rundfahrt (alle 23-v. kilpailu), 4. etapin voitto
2012
Tour of Hainan, kokonaiskilpailussa kolmas
2013
Driedaagse van West-Vlaanderen, kokonaiskilpailussa toinen, nuorten kilpailun voitto
Circuit de la Sarthe, kokonaiskilpailussa kolmas, nuorten kilpailun voitto
2014
Etoile de Bessèges, kokonaiskilpailun ja 5. etapin (aika-ajo) voitto
2016
Espanjan ympäriajo, 19. etapilla (aika-ajo) kolmas
2017
Aika-ajon Ruotsin-mestaruus
2018
Aika-ajon Ruotsin-mestaruus
2019
Etoile de Bessèges, kokonaiskilpailussa toinen
Aika-ajon Ruotsin-mestaruus

Lähteet

Aiheesta muualla 
 Virallinen sivusto 

Ruotsalaiset maantiepyöräilijät
Vuonna 1991 syntyneet
Elävät henkilöt
Trisquel

Trisquel (virallisesti Trisquel GNU/Linux) on tietokoneen käyttöjärjestelmä, joka perustuu Ubuntuun. Projektin tavoitteena on käyttää vain vapaita ohjelmia, joista ei-vapaa koodi ja suljetut laiteohjelmistot on poistettu, ja jossa on Ubuntusta muokattu binäärimoduulivapaa ydin. Trisquelin kehitystyötä tuetaan käyttäjien lahjoituksilla.Projektin tunnus on kelttiläinen symboli  triskelion. Trisquel on mainittu Free Software Foundationin sivuilla jakeluna, joka sisältää vain vapaita ohjelmistoja. Richard Stallman käyttää Trisquelia henkilökohtaisessa tietokoneessaan (Lenovo Thinkpad X60), jossa on myös vapaa BIOS-ohjelmisto Libreboot.

Historia 
Trisquel GNU/Linux alkoi perustajansa Rubén Rodrí­guez Pérezin yliopistoprojektina 2004. Trisquel 1.0 julkaistiin 2005.

Versiot 
 10.0 (Nabia) (kehitteillä)
 9.0 (Etiona) (lokakuu 2020)
 8.0 (Flidas) (huhtikuu 2018)
 7.0 (Belenos) (marraskuu 2014)
 6.0 (Toutatis) (maaliskuu 2013)
 5.5 (Brigantia) (huhtikuu 2012)
 5.0 (Dagda) (syyskuu 2011)
 4.5 (Slaine) (toukokuu 2011)
 4.0 LTS (Taranis) (syyskuu 2010)
 2.0 Robur, ensimmäinen Ubuntuun perustunut versio (heinäkuu 2008)

Katso myös 
 gNewSense
 GNU

Lähteet

Aiheesta muualla 
 Trisquel GNU/Linuxin viralliset sivut
 Trisquel Distrowatchin sivuilla

Ubuntun johdannaiset
Lasten hautausmaa (EP)

Lasten hautausmaa on samannimisen yhtyeen EP-levy, joka ilmestyi 12. joulukuuta 2014 levymerkillä Svart Records. Albumi julkaistiin 10" vinyylillä, ja siitä on otettu neljä eriväristä painosta.

Kappaleet 
Kappaleet kirjoittaneet Kristiina Vaara ja Tuomo Mannonen.

Kokoonpano 
 Kristiina Vaara – laulu
 Tuomo Mannonen – laulu, kitara
 Antti Takalo – basso
 Sami Laukkarinen – kongat
 Mikko Kärkkäinen – rummut

Tuotanto 
 Kristiina Vaara – äänittäjä, miksaaja
 Tuomo Mannonen – äänittäjä, miksaaja

Arvostelut 
 Rumba:

Lähteet

Aiheesta muualla 
 Bandcamp.
 Discogs.
 Vanhatalo, Kimmo: Haastattelussa Lasten hautausmaa: ”Miten niin meidän musiikkimme on synkkää?” Rumba 2/2015.

Lasten hautausmaan albumit
Vuoden 2015 EP:t
Svart Recordsin albumit
Splinters


Splinters on brittiläisen death metal -yhtyeen Vallenfyren toinen varsinainen studioalbumi. Se julkaistiin vuonna 2014 levymerkillä Century Media Recordsin.

Kappaleet 

Kappaleesta Splinters tehtiin myös musiikkivideo.

Kokoonpano 
 Gregor Mackintosh – laulu, kitara
 Adrian Erlandsson – rummut
 Hamish Hamilton Glencross – kitara
 Scoot – bassokitara

Arviot 
 Angry Metal Guy: 
 Blabbermouth: 
 Kaaoszine: 7/10
 Soundi:

Lähteet

Aiheesta muualla 
 

Brittiläiset death metal -albumit
Vuoden 2014 albumit
Väinämöinen (tamperelainen lehti)

Väinämöinen oli Tampereella vuosina 1896–1907 ja 1909–1910 ilmestynyt aikakauslehti.

Aaku Mäen toimittama Väinämöinen oli kristillishenkinen raittiuslehti, joka käsitteli myös kasvatus- ja koulukysymyksiä. Humanitasin lakattua sen ohjelmaan tuli myös rauhanaate. Lehti ilmestyi aluksi viikkolehtenä ja vuodesta 1906 lähtien kahdesti kuukaudessa, kunnes se seuraavana vuonna lakkasi kokonaan. Vuosina 1909–1910 Väinämöinen ilmestyi kerran kuukaudessa lehden taustapiirin perustaman Suomen Rauhanliiton äänenkannattajana.

Lähteet

Aiheesta muualla
 Väinämöinen digitoituna kansalliskirjastossa

Ilmestymästä lakanneet suomalaiset aikakauslehdet
Suomalaiset yhteiskunnalliset lehdet
Tampereen media
Petserinmaa

Petserinmaa  () oli vuonna 1920 perustettu maakunta Viron kaakkois­osassa. Se käsitti setukaisten historiallisen asuin­alueen eli Setumaan. Vuoden 1945 alusta suurin osa maakunnan alueesta liitettiin kuitenkin Venäjän SFNT:hen, ja tämä alue kuuluu nykyisinkin Venäjään. Petserinmaan Virolle jäänyt osa kuluu nykyisin Võrumaan maakuntaan.

Historia
Setukaiset pitävät koko Petserinmaata historiallisena kotimaanaan. Alueella on kuitenkin vanhastaan asunut myös venäläisiä, jotka pääasiassa olivat vanha­uskoisia ja puhuma kielimuoto on välittävä murre venäjän ja valko­venäjän kielten välillä. 

Vuonna 1473 alueelle perustettiin yksi Venäjän huomattavimmista ortodoksisista luostareista, Petserin luostari. suureen pohjan sotaan (1700-1721) saakka Petseri oli Venäjän läntisenä raja­linnoituksena ensin Liiviläistä ritari­kuntaa, myöhemmin Ruotsia ja Puola-Liettuaa vastaan. Myöhemmin kaupunki ympäristöineen Venäjän Pihkovan kuvernementtiin.

Ensimmäisen maailmansodan loppu­vaiheessa, helmikuusta joulukuuhun 1918 maakunnan pääkaupunki Petseri oli Saksan miehittämä. Saksalaiset aikoivat liittää kaupungin ympäristöineen Baltian herttuakuntaan. Viron itsenäisyys­sodassa virolaiset valloittivat kaupungin 29. maaliskuuta 1919. Petserin ja sitä ympäröineen Setumaan liittäminen Viroon vahvistettiin Tarton rauhansopimuksessa vuonna 1920, ja alueista muodostettiin Petserinmaan maakunta. 

Vuonna 1940 koko Viro, myös Petserinmaa liitettiin Neuvostoliittoon. Toisen maailmansodan aikana Petserinmaa oli Saksan Heerin miehittämänä elokuusta 1941 elokuun 11. päivään saakka 1944 saakka, jolloin Neuvostoliitto jälleen valtasi sen edetessään kohti Saksaa. Vuoden 1945 alussa suurin osa Petserinmaata samoin kuin Narvanjoen itäpuolinen alue Koillis-Virossa liitettiin Venäjän sosialisti­seen federa­tiivi­seen neuvosto­tasa­valtaan.

Kun Viro vuonna 1991 Neuvosto­liiton hajotessa jälleen itsenäistyi, virolaiset herättivät kysymyksen Tarton rauhan­sopimuksen mukaisten rajojen palauttamisesta. Viro kuitenkin luopui aluevaatimuksistaan marraskuussa 1995. Asiaan vaikutti osaltaan se, että entisen Petserinmaan Venäjään kuuluvan osan nykyiset asukkaat ovat lähes yksin­omaan venäläisiä. Maaliskuun 18. päivänä 2005 Viro ja Venäjä allekirjoittivat rajasopimuksen, jolla nykyinen raja vahvistettiin. Sopimuksen johdannossa todettiin Viron perustuslain 122. artiklan mukaisesti, että raja poikkeaa eräissä kohdin Tarton rauhan rajasta.

Kunnat 

Maailmansotien välisenä aikana Petserinmaahan kuuluivat seuraavat kunnat:

 Järvesuu
 Kalda
 Linnuse
 Lõuna
 Meremäe
 Mäe
 Petseri, maakunnan pääkaupunki
 Roodva
 Saatse
 Senno
 Vilo

Näistä Järvesuu (nykyinen Värsta), Meremäe ja Mäe (nykyinen Mikitamäe) sekä osa Saatsea kuuluvat nykyisin Viroon, muut Venäjään. Alueen Viroon kuuluvista kunnista Meremäe kuuluu nykyisin Võrumaan, muut Põlvamaan maakuntaan.

Lähteet 

Viron maakunnat
Viron historia
Setumaa
Võrumaa
Pihkovan alue
Alien: Covenant

Alien: Covenant on vuonna 2017 ensi-iltansa saanut kauhu- ja tieteiselokuva, jonka on ohjannut Ridley Scott. Se on jatko-osa vuoden 2012 elokuvalle Prometheus ja kuudes osa viralliseen Alien-elokuvasarjaan. Elokuvan pääosissa ovat Michael Fassbender, Katherine Waterston, Billy Crudup, Danny McBride ja Demián Bichir.

Juonikuvaus
Siirtokunta-alus Covenantin miehistö on matkalla galaksin kauimmaisella laidalla. Matkallaan he vastaanottavat hätäsignaalin planeetalta, jonka he uskovat olevan koskematon paratiisi. Todellisuudessa se on kuitenkin synkkä ja vaarallinen maailma, jonka ainoa asukas on synteettinen androidi David (Michael Fassbender) – selviytyjä epäonniselta Prometheus-tutkimusretkeltä. Kohdatessaan ennennäkemättömän uhkan miehistön täytyy yrittää tuskaisaa pakoa.

Näyttelijät

Tuotanto

Kuvaukset 
Elokuvan kuvaukset käynnistyivät 4. huhtikuuta 2016 Milford Soundin vuonossa Fiordlandin kansallispuistossa Uudessa-Seelannissa.

Jatko-osat 
Alun perin Ridley Scott sanoi suunnitelleensa kaksi jatko-osaa Prometheukselle, mistä päädyttäisiin alkuperäiseen Alieniin. Tuolloin hän myös lisäsi mahdollisuuden jopa neljään elokuvaan ennen alkuperäistä elokuvaa. Marraskuussa 2015 Scott ilmoitti Alien: Covenantin olevan ensimmäinen osa esiosatrilogiassa ennen juonikuvion yhdistymistä vuoden 1979 Alien-elokuvaan. Esiosatrilogian luvataan kertovan Xenomorphien syntyhistorian. Scott on toistuvasti ilmoittanut halunsa työstää Covenantin jatko-osaa, mutta 21st Century Fox on kuitenkin siirtynyt Disneyn omistukseen, ja tilanne jatko-osan suhteen on epävarma.

Lähteet

Aiheesta muualla
 
 
 
 
 
 Alien: Covenant Wikia-sivustolla 

Alien-elokuvat
Ridley Scottin ohjaamat elokuvat
Avaruuselokuvat
Vuoden 2017 yhdysvaltalaiset elokuvat
Dominik Kahun

Dominik Kahun (s. 2. heinäkuuta 1995) on saksalainen jääkiekkoilija, pelipaikaltaan keskushyökkääjä. Hän edustaa NLA-joukkue SC Berniä. Marraskuussa 2020 Kahun teki Oilersin kanssa yksivuotisen ja 975 000 dollarin arvoisen sopimuksen. Münchenissä 2014 alkaneella urallaan Kahun on pelannut DEL:in runkosarjassa 75 ottelua joissa hän on tehnyt 16 maalia ja 24 syöttöä eli 40 tehopistettä. Pelaamassaan 18 pudotuspeliottelussa hän on tehnyt kolme maalia ja kymmenen syöttöpistettä eli 13 tehopistettä. Venäjän MM-kilpailuissa 2016 Kahun edusti ensimmäisessä MM-turnauksessaan Saksaa. Kahun voitti olympiahopeaa 2018.

Lähteet 
 http://www.eliteprospects.com/player.php?player=71940
 http://www.del.org/de/spieler/portraits/page/233----.html?p=portrait_7991885

Viitteet 
  

Saksalaiset jääkiekkoilijat
Saksalaiset olympiamitalistit
Vuonna 1995 syntyneet
Elävät henkilöt
IV – One with the Storm

IV – One with the Storm on Ghost Brigaden neljäs studioalbumi, joka julkaistiin 7. marraskuuta 2014.

Kappaleet

Kokoonpano 
 Manne Ikonen – laulu
 Tommi Kiviniemi – kitara
 Wille Naukkarinen – kitara
 Joni Saalamo – basso
 Joni Vanhanen – kosketinsoittimet
 Veli-Matti Suihkonen – rummut

Arvostelut 
 Imperiumi.net: 
 Inferno: 
 Soundi:

Lähteet

Aiheesta muualla 
 

Vuoden 2014 albumit
Ghost Brigaden albumit
Doctrine of Violence

Doctrine of Violence on lahtelaisen Mörbid Vomit -yhtyeen toinen studioalbumi.

Kappaleet

Kokoonpano 
 Andre Lindgren – kitara
 Ville Ryöti – laulu, kitara
 Pyry Hanski – basso

Arvostelut 
 Inferno.fi: 
 Kaaoszine.fi: 
 Soundi.fi:

Aiheesta muualla

Lähteet 

Vuoden 2015 albumit
Mörbid Vomitin albumit
The Voice (Yhdysvallat) (3. tuotantokausi)

The Voicen kolmas tuotantokausi esitettiin Yhdysvalloissa NBC-kanavalla 10. syyskuuta – 18. joulukuuta 2012. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly.

Kilpailun voittajaksi selviytyi 23-vuotias Cassadee Pope. Hän sai palkinnoksi levytyssopimuksen Universal Republic Recordsin kanssa. Popen mentorina kilpailussa toimi Blake Shelton.

Lähteet 

Kykyjenetsintäohjelmat
Tuotantokaudet
Whorion

Whorion on vuonna 2009 perustettu helsinkiläinen teknistä death metalia soittava yhtye.

Yhtye esiintyi Nummirockissa 2015 sekä esiintyy Tuskassa 2016.

Jäsenet

Nykyiset
 Ep Rautamaa – laulu, kitara
 Eero Harsunen – laulu
 Antti Lauri – kitara
 Dorian Logue – basso, taustalaulu
 Heikki Saari – rummut

Entiset
 Iiro Illman – kitara, taustalaulu
 Ari Nieminen – laulu

Diskografia

EP:t

Studioalbumit

Aiheesta muualla

Lähteet 

Suomalaiset death metal -yhtyeet
Valkyrja

Valkyrja on progressiivista viikinkimetallia esittävän färsaarelaisen Týr -yhtyeen seitsemäs studioalbumi, joka julkaistiin 13. syyskuuta 2013.

Kappaleet

Kokoonpano 
 Heri Joensen – laulu, kitara
 Terji Skibenæs – kitara
 Gunnar H. Thomsen – basso
 George Kollias – rummut

Arvostelut 
 About.com: 
 Exclaim!: 7/10
 Revolver: 4/5
 PopMatters: 
 Soundi:

Lähteet

Aiheesta muualla 
 

Vuoden 2013 albumit
Týrin albumit
1808 (albumi)


1808 on kuopiolaisen heavy metal -yhtye Verjnuarmun neljäs studioalbumi. Se julkaistiin omakustanteena 27. lokakuuta 2015. 1808 on teema-albumi, joka kertoo Suomen sodassa Savon alueella taistelevasta ruotusotamiehestä. Aiempiin julkaisuihin nähden 1808 ei käytä huumorin keinoja yhtä voimakkaasti, ja se lähentelee musiikillisesti perinteistä heavy metal -musiikkia.

Vastaanotto 
Soundin Vesa Siltasen mukaan sävellykset alkavat toimia kunnolla vasta levyn puolenvälin tienoilla. Edeltäjäänsä Lohuton (2008) nähden yhtyeen iskevyys on selkeästi parantunut. Desibelin Mika Rothin mielestä kappaleiden vastavoimat täydentävät toisiaan, eikä albumi sisällä kuin pari täytekappaletta.

Kappaleet

Arvostelut 
 Desibeli.net: 
 Soundi:

Lähteet

Aiheesta muualla 
 
 1808 discogs.com -sivustolla

Verjnuarmun albumit
Vuoden 2015 albumit
Helmiradio

Helmiradio (tunnetaan myös nimellä ”Helmi”) on Sanoma-konserniin kuuluvan Nelonen Median omistama suomalainen kaupallinen radiokanava, joka aloitti toimintansa 10. toukokuuta 2016. Kanava soittaa ulkomaisia ja kotimaisia hittejä 80-luvulta. Kanavalla soivat muun muassa seuraavat artistit: Bee Gees, Rick Astley, Boney M., ABBA, Madonna, Michael Jackson ja Tina Turner. 

Helmiradion juonnetut lähetykset päättyivät 11. joulukuuta 2020. Helmiradion aamua juonsi Ellen Jokikunnas. Iltapäivisin äänessä oli Ari Hursti. 
Uutislähetykset säilyvät.
Helmiradiolla on taajuuksia Helsingissä, Iisalmessa, Kuopiossa, Mikkelissä, Savonlinnassa, Tampereella ja Vaasassa.

Helmiradion musiikkipäällikkö on Jussi Mäntysaari, joka seurasi Mikko Koivusipilää.

Lähteet 

Nelonen Median radiokanavat
Vuonna 2016 perustetut radioasemat
Qianjiang

Qianjiang (, pinyin: Qiánjiāng Shì) on aliprefektuurin statuksella oleva piirikuntatason kaupunki Kiinan Hubein maakunnan keskiosassa. Kaupungin pinta-ala on 2 004 neliökilometriä ja väkiluku 946 277 (vuonna 2010). Kaupungin keskusta sijaitsee linnuntietä noin 140 kilometriä maakunnan pääkaupunki Wuhanista länsilounaaseen.

Lähteet

Aiheesta muualla 
 Hubei Administrative Division: Qianjiang 

Hubein kaupungit
Kiinan piirikuntatason alueet